CELEX: 62016CN0382
Language: hu
Date: 2016-07-11 00:00:00
Title: C-382/16. sz. ügy: A Finanzgericht Rheinland-Pfalz (Németország) által 2016. július 11-én benyújtott előzetes döntéshozatal iránti kérelem – Hornbach-Baumarkt-AG kontra Finanzamt Landau

19.9.2016   
            
            
               HU
            
            
               Az Európai Unió Hivatalos Lapja
            
            
               C 343/34
            
         A Finanzgericht Rheinland-Pfalz (Németország) által 2016. július 11-én benyújtott előzetes döntéshozatal iránti kérelem – Hornbach-Baumarkt-AG kontra Finanzamt Landau
   (C-382/16. sz. ügy)
   (2016/C 343/46)
   Az eljárás nyelve: német
   
      A kérdést előterjesztő bíróság
   
   Finanzgerichts Rheinland-Pfalz
   
      Az alapeljárás felei
   
   
      Felperes: Hornbach-Baumarkt-AG
   
      Alperes: Finanzamt Landau
   
      Az előzetes döntéshozatalra előterjesztett kérdés
   
   Ellentétes-e az Európai Unió működéséről szóló szerződés – EUMSZ –54. cikkével összefüggésben értelmezett 49. cikkével (korábban az Európai Közösség létrehozásáról szóló szerződés – EKSZ – 48. cikkével összefüggésben értelmezett 43. cikke) az a tagállami szabályozás, amely szerint a belföldi illetőségű adóalany valamely másik tagállamban székhellyel rendelkező olyan társasággal fennálló üzleti kapcsolataiból származó bevételét, amelyben legalább negyedrészben közvetlenül vagy közvetve részesedéssel rendelkezik, és amellyel olyan feltételekben állapodott meg, amelyek eltérnek a hasonló vagy azonos, szokásos piaci feltételek között kialakítandóktól, úgy kell meghatározni, ahogyan az a szokásos piaci feltételek szerint esedékes lenne, ha nem kerül sor a belföldi társasággal fennálló üzleti kapcsolatokból származó jövedelem kiigazítására, és a szabályozás nem biztosítja a belföldi adóalany számára annak bizonyítási lehetőségét, hogy a másik tagállamban székhellyel rendelkező társaság társasági tagjakénti jogállásából fakadó kereskedelmi okok indokolják a kialakított feltételeket?